එය ඔහුගේ සිතට මහත් වූ අස්වැසිල්ලක් ගෙන ආවේය. එම දසුන ඔහුගේ සිත තුළින් ගිලිහී යමින් තිබූ ජීවත් වීමේ අපේක්‍ෂාව නැවත අලුත් කරවන්නට සමත් විය. එය තමන් සොයා ආ කණ්ඩායමක් විසින් දල්වන ලද ගිනිගොඩක් වන්නටද පිළිවන. එම විශාල වූ ගල්තලාව දිගේ හෙමින් ඇවිද යද්දී එහි අග වූ වැටිය වෙත ඔහුගේ දෑස යොමු වීය. එහි කෙනෙකුට හිටගෙන ඉන්නට තරම් වූ උසක් සහිත වූ අතර එක් පැත්තක් පමණක් විවෘතව අනික් තුන් පැත්තම දේවදාර ගසින් ආවරණය වී හිම පතනයෙන් - සුළඟින්- හා වර්ෂාවෙන් මිදී ඉන්නට හැකි පරිදි අපූරු නිර්මාණයක් සෑදී තිබිණ. ඒ අනුව ඔහුට කුසගින්නේ වුව තම නිදි බෑගය දිග ඇරගෙන එතුළට ගුලි වී නිදා ගැන්මට තරම් ඉඩප්‍රස්ථාවක් තිබුණෙන් එය සහනයක් විය. එය තුළට වූ ගත් ජේම්ස් තම ගත වූ තෙතබරිත ඇඳුම් ගලවා ගල් තලාව මත වැනුවේය. ඔහුගේ උගුර- කට- හා මුළු සිරුරම වියළී ගොසිනි. පෙර දිනයේ සිටම ජලය උගුරක් හෝ පානය නොකළ බව ඔහුට සිහි වෙයි.
දේවදාර ගසින් ආවරණය වීම නිසා කුමකින් ආරක්ෂා වෙන්නට හැකි වීද?
සුළඟින්- හා වර්ෂාවෙන්